钦定古今图书集成/明伦汇编/官常典/第650卷 > 徐震
## 钦定古今图书集成/明伦汇编/官常典/第650卷 > 徐震

按《广东通志》：“震，馀姚人。万历六年由进士知增城县，
以清白著声，莅事尤明，决异常。增俗类以小忿轻生，
自经服毒，乘以诬人，震灼其情，反罪之，仍揭姓氏四
门，其弊始息。又捕状师书其面，沿行里巷，诸积恶惯
赌者，咸俛首自归，震薄惩之，自是公庭无事，民力宽
饶。有刁民越诉，上官谕之曰：‘尔增有贤令，何至于此’？”
后卒于官，民咸奠赙，举祀名宦。